**ΕΝΗΜΕΡΩΣΗ ΓΙΑ ΒΑΘΜΟΛΟΓΙΚΗ ΑΝΑΓΝΩΡΙΣΗ ΠΡΟΫΠΗΡΕΣΙΑΣ ΣΤΟΝ ΙΔΙΩΤΙΚΟ ΤΟΜΕΑ**

**Απαιτούμενα δικαιολογητικά**

**α) ΓΙΑ ΕΛΕΥΘΕΡΟ ΕΠΑΓΓΕΛΜΑ**

1. Βεβαίωση από Επιμελητήριο ή Σύλλογο ή άδεια άσκησης επαγγέλματος ή επαγγελματική ταυτότητα αντίστοιχα, όπου απαιτείται,
2. Βεβαίωση ασφαλιστικού φορέα, από την οποία προκύπτει η διάρκεια της ασφάλισης,
3. Βεβαίωση ότι έχουν καλυφθεί οι ασφαλιστικές εισφορές για το διάστημα που ζητείται η αναγνώριση (λαμβάνεται υπόψη και ο εν ισχύ διακανονισμός/ρύθμιση των εκκρεμών ασφαλιστικών εισφορών για το χρονικό διάστημα που ζητείται να αναγνωριστεί ως προϋπηρεσία),
4. Οποιαδήποτε άλλα έγγραφα, από τα οποία να προκύπτει αποδεδειγμένα η προϋπηρεσία, η διάρκεια και η συνάφειά της.

**β) ΓΙΑ ΜΙΣΘΩΤΟ**

1. Άδεια άσκησης επαγγέλματος ή βεβαίωση από την αρμόδια διοικητική αρχή ότι πληροί τις προϋποθέσεις άσκησης του συγκεκριμένου επαγγέλματος ή επαγγελματική ταυτότητα,
2. Βεβαίωση ασφαλιστικού φορέα, από την οποία προκύπτει το είδος και η διάρκεια της εργασίας. Εφόσον από τα ανωτέρω δεν προκύπτει η διάρκεια και το είδος της απασχόλησης, απαιτείται **επιπλέον** βεβαίωση εργοδότη, στην οποία αναφέρεται ρητά η διάρκεια και το είδος απασχόλησης του υπαλλήλου,
3. Βεβαίωση ότι έχουν καλυφθεί οι ασφαλιστικές εισφορές για το διάστημα που ζητείται η αναγνώριση (λαμβάνεται υπόψη και ο εν ισχύ διακανονισμός/ρύθμιση των εκκρεμών ασφαλιστικών εισφορών για το χρονικό διάστημα που ζητείται να αναγνωριστεί ως προϋπηρεσία).

**Επισημαίνουμε ότι:**

1. Η προϋπηρεσία πρέπει να έχει αποκτηθεί μετά την απόκτηση του βασικού τίτλου σπουδών.
2. Η προϋπηρεσία να μην έχει διανυθεί σε κατώτερη βαθμίδα από αυτή που υπηρετεί σήμερα ο εκπαιδευτικός (ΠΕ-ΔΕ-ΥΕ).
3. Η προϋπηρεσία πρέπει να είναι συναφής με το τωρινό αντικείμενο εργασίας του εκπαιδευτικού.
4. Οι υπεύθυνες δηλώσεις δεν μπορούν να υποκαταστήσουν τις βεβαιώσεις των ασφαλιστικών φορέων.
5. Τα φωτοαντίγραφα καρτελών ενσήμων δεν μπορούν να υποκαταστήσουν τις ΑΠΑΡΑΙΤΗΤΕΣ βεβαιώσεις των ασφαλιστικών φορέων.
6. Δεν θα γίνονται δεκτές προς εξέταση οι αιτήσεις που δεν συνοδεύονται από ΌΛΑ τα απαραίτητα δικαιολογητικά.
7. Στις περιπτώσεις που ο εκπαιδευτικός αιτείται την αναγνώριση προϋπηρεσίας εκτός δημοσίου τομέα που έχει αποκτηθεί σε άλλο κράτος – μέλος της Ευρωπαϊκής Ένωσης, τα προσκομιζόμενα δικαιολογητικά, θα πρέπει να είναι επίσημα μεταφρασμένα στην Ελληνική Γλώσσα και επικυρωμένα,
8. Ο ενδιαφερόμενος εκπαιδευτικός δύναται να προσκομίζει κατά την κρίση του, πέραν των προβλεπομένων στις διατάξεις του Ν.4452/2017 οποιοδήποτε επιπλέον έγγραφο, αλλά και τα αρμόδια υπηρεσιακά συμβούλια (ΠΥΣΠΕ-ΠΥΣΔΕ) δύνανται αντιστοίχως να ζητούν περαιτέρω έγγραφα, προκειμένου να στοιχειοθετείται η αποδεδειγμένη προϋπηρεσία εκτός δημοσίου τομέα,
9. Αιτήσεις που υποβλήθηκαν πριν την ψήφιση του Ν. 4452/15-02-2017 και αφορούν αναγνώριση ΒΑΘΜΟΛΟΓΙΚΗΣ ΠΡΟΫΠΗΡΕΣΙΑΣ δεν θα ληφθούν υπόψη και πρέπει να υποβληθούν εκ νέου.